Ti menn dømt til livstid for Malala-angrepet
ARTIKKELEN ER OVER FIRE ÅR GAMMEL Det ble klart i en pakistansk domstol torsdag formiddag, melder BBC. Alle de ti skal være medlemmer av den pakistanske grenen av Taliban, den såkalte Tehreek-e-Taliban Pakistan (TTP). I oktober 2012 ble den da 14 år gamle jenta skutt i hodet i et Taliban-attentat i Swat-dalen. Angrepet skyldtes Malalas kamp for at jenter skal få tilgang til skole og utdanning. Yousufzai overlevde angrepet og har de siste årene gitt en stemme til alle jenter som vil gå på skole. Hennes innsats ble i fjor belønnet med Nobels fredspris. Hun ble dermed tidenes yngste vinner av prisen. Under sitt besøk til Norge i forbindelse med prisutdelingen åpnet Malala også en utstilling der folk fikk se skoleuniformen hun hadde på seg da hun ble skutt. Den blodstenkte uniformen viser tydelig omfanget av skadene hun pådro seg i angrepet, skriver NTB.
Ti menn fra Pakistan er dømt til livstid i fengsel for angrepet på Malala Yousufzai (17) i 2012.